જેણે પાછળથી અપભ્રંશ થતા ‘કોહિનૂર‘ નામ ધારણ કરી લીધું. કોહિનૂર તેનો પ્રભાવ બતાવ્યા વગર રહે ખરો ? મહમ્મદશાહનો ખજાનો અને કોહિનૂર લૂંટીને તે પાછો ફરી રહ્યો હતો. ત્યારે એક ભયંકર તોફાનમાં તે સપડાયો. તેનાથી તેની સેના અને સંપત્તિનો મોટો ભાગ નષ્ટ થઈ ગયો. નાદિરશાહ પણ સુખ-ચેન ભોગવી ના શક્યો. કોહિનૂરે તેનો પણ ભોગ લઈ લીધો ! તેના જ ભત્રિજા અલીકુલી ખાઁએ તેની હત્યા કરી નાખી અને તેની પાસેથી કોહિનૂર લઈ લીધો. તે પણ સલામત ન રહ્યો. અફઘાન સેનાપતિ અહમદશાહ અબ્દાલીએ તેને મારી નાંખી કોહિનૂર લઈ લીધો.